《送史州判彬赴云南赵州》
明代·曹义

除书晓捧下云霄，路入滇池万里遥。花县夙闻弦诵美，枫宸新沐宠恩饶。

蓟门春色随行骑，杨子潮声送去桡。别后莫言边徼远，他时还拟听箫韶。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。